Publication: Magyar Közlöny
Issue: MK-2010-192 (Year: 2010, Number: 192)
Era: contemporary
Section: Az indítványozó azt sérelmezi, hogy a lakáscélú állami támogatásokról szóló 12/2001. (I. 31.) Korm. rendelet
Paragraph Index: 1349

(3) A támogatás cél szerinti felhasználásáról (a támogatás elköltésének módjáról, a meg valósított akadálymentesítésrõl) a támogatott a támogatás folyósítását követõ 120 napon belül írásban beszámol a MEOSZ felé. A meg valósított akadálymentesítést a MEOSZ ellenõrizheti.” III. Az indítvány az alábbiak szerint megalapozott. Az Alkotmánybíróság mindenekelõtt megvizsgálta, hogy a kérelem pontosan mire irányul. Az indítványozó egyrészt azt kifogásolja, hogy az R. törvényi felhatalmazás nélkül jogosítja fel a MEOSZ-t mint egyesületet hatósági döntéshozatalra, illetve, hogy a MEOSZ eljárása során a közigazgatási eljárás szabályai nem érvényesülnek. Ehhez képest másodlagos, mulasztásban megnyilvánuló alkotmányellenesség megállapítására irányuló kérelemnek tekinthetõ az az indítványi elem, amely azt sérelmezi, hogy nincs megfelelõ részletességgel szabályozva, hogy a MEOSZ mint igényelbíráló szerv milyen szempontok szerint hoz döntést, illetve, hogy a döntéssel szemben a jogorvoslati út nem biztosított.

Source: https://magyarkozlony.hu/hivatalos-lapok/bae8596f302587faa8a9549ffe41639017df5820/dokumentumok/606e548d864752db097e19ed32b9c817d76d09dc/letoltes